section_heading: Igračka karijera
paragraph_text: Rođen Cusanu Milaninu, pokraj Milana, Trapattoni je imao uspješnu igračku karijeru s gradskim divom A.C. Milanom, 1960-ih i ranih 1970-ih godina. Igrao je većinom kao branič i obrambeni vezni igrač, s ulogom dodavanja lopti kreativnim igračima, poput Giovanni Lodettija i Giannija Rivere. Igrao je i za talijansku reprezentaciju, većinom na poziciji središnjeg braniča s dobrim vještinama, a nastupao je na Svjetskom prvenstvu 1962. u Čileu.